דרדוויל

| --- | --- |

דרדוויל, כפי שהופיע על עטיפת החוברת Daredevil Vol.6 #21 מספטמבר 2020. אמנות מאת מרקו צ'צ'טו.
 סוג:  גיבור-על
 הוצאה לאור:  מארוול קומיקס
 הופעה ראשונה:  Daredevil #1 (אפריל 1964)
 יוצרים:  סטן לי, ביל אברט
 גילום הדמות:  בן אפלק, "דרדוויל" צ'ארלי קוקס, "דרדוויל", "המגנים" "ספיידרמן: אין דרך הביתה", "שי-האלק: עורכת דין בשירות החוק"
 מידע
 שם אמיתי:  מתיו "מאט" מייקל מרדוק
 כינויים:  ג'ק בייטלין, קינגפין הפשע, מייקל "מייק" מרדוק, הרפתקן השני, הקינגפין של הלס קיצ'ן, האיש ללא פחד, השטן השומר, ראש קרן, קופר פייטון, האיש במסיכה, השטן מהלס קיצ׳ן.
 סטטוס:  פעיל
 מקום לידה:  ניו יורק 
 מקצוע:  עורך דין
 נטייה:  טוב
 כוחות:  חושים על-אנושיים, חוש רדאר מפותח המאפשר התמצאות במרחב באמצעות תהודה.
 חבר בקבוצה:  דפנדרס, משרד הפרקליטות המחוזית בניו יורק
 חבר לשעבר בקבוצה:  נלסון ומרדוק, האוונג'רס החדשים, S.H.I.E.L.D, אבירי מארוול, היד (מנהיג), שותף של האלמנה השחורה, בליינדספוט וקריסטן מק'דאפי
 אזרחות:  אמריקנית
 מקום מגורים:  הל'ס קיטצ'ן 
 דמויות קשורות
 משפחה:  ג'ק מרדוק (אב, מת) מאגי מרדוק (אם) מילה דונובן (גרושה)
 חברים:  פוגי נלסון, קארן פייג', אלקטרה, מיה לופז
 אויבים:  קינגפין, Death-Stalker, גלדיאטור, Bushwacker, טיפואיד מרי, Bullet, Turk Barrett, Stilt-Man, טומבסטון (קומיקס), מיסטר הייד, ג'סטר (קומיקס), Montana, הינשוף, היד, בולזאיי, ניוק, Demogoblin, האוכפים, מיסטריו, Fancy Dan, Eel 
 
דרדוויל (באנגלית: Daredevil, בתרגום מילולי לעברית: "מתגרה בשטן", המונח המקובל הוא "מתגרה במוות" או "שד משחת" הפרוזאי יותר) הוא דמות בדיונית של גיבור-על המופיעה בחוברות הקומיקס ביקום מארוול קומיקס. הדמות הופיעה לראשונה בחוברת Daredevil #1 מאפריל 1964 ונוצרה על ידי הכותב סטן לי והמאייר ביל אברט. הרצתו המשפיעה של הכותב פרנק מילר בתחילת שנות ה-80 - לרבות קשת הסיפור "דרדוויל: נולד מחדש" מפברואר 1986 - ביססה את הדמות כחלק פופולרי ואינטגרלי ביקום מארוול. דמותו של דרדוויל ידועה בכינויים האדם ללא פחד והשטן מהלס קיצ'ן.
דרדוויל הוא האלטר אגו של מתיו "מאט" מייקל מרדוק, עורך דין עיוור. סיפור מקורו נובע מתאונת כימיקלים שהעניקה לו את יכולותיו המיוחדות. בזמן שגדל בהלס קיצ'ן, שכונת אירים אמריקאים ממעמד הפועלים בעיר ניו יורק, מאט מרדוק התעוור מחומר רדיואקטיבי שנפל ממשאית שיצאה מכלל שליטה אחרי שדחף עובר אורח מִדרכּה. בעוד הוא אינו מסוגל לראות, החשיפה לחומר הרדיואקטיבי חידדה את חושיו האחרים מעל ומעבר לגבולות אנושיים והעניקה לו מעין "חוש רדאר". אביו, מתאגרף בשם ג'ק מרדוק, הוא אב חד הורי שגידל את בנו, אהב אותו ללא תנאי והשתדל ללמד אותו כיצד להתמודד עם החיים למרות החינוך הנוקשה שעבר. ג'ק נהרג מאוחר יותר בידי גנגסטרים לאחר שסירב למכור קרב, ומאט נותר יתום. כדי להגן על עצמו, מאט התחיל להתאמן כדי לחדד את יכולותיו הפיזיות ואת חושיו העל-טבעיים תחת הדרכתו של זר מסתורי עיוור בשם סטיק, כאשר בסופו של דבר הוא הפך לאמן לחימה מיומן ביותר. מספר שנים לאחר מכן, מאט סיים לימודים בעריכת דין בהצטיינות וביקש לחסל את הפשע ששורץ בהלס קיצ'ן. הוא התחיל בכך שרדף אחר הגנגטרים שרצחו את אביו והביא אותם לצדק. בסופו של דבר הוא עטה על עצמו תלבושת בדמות השטן והתחיל לנהל חיים כפולים כלוחם בפושעי העולם התחתון בניו יורק בתור פורע החוק דרדוויל, מה שהציב אותו נגד נבלי-על רבים כמו בולזאיי וקינגפין. הוא גם נעשה לעורך דין מכובד ומיומן, שמנהל משרד עורכי דין עם חברו לספסל הלימודים פרנקלין "פוגי" נלסון.
דמותו של דרדוויל מדורגת במקום העשירי ברשימת מאה גיבורי העל הגדולים, לפי אתר IGN, וכן במקום ה-37 ברשימת 50 דמויות הקומיקס הגדולות של כל הזמנים לפי מגזין אמפייר. הדמות זכתה לעיבודים רבים במדיות אחרות, ביניהם בסדרות האנימציה ספיידרמן וחבריו המופלאים וספיידרמן: סדרת האנימציה. בסרט הלייב אקשן "דרדוויל" גילם את הדמות השחקן בן אפלק, ששב לגלם את הדמות בהופעת קמע בסרט "אלקטרה". בסדרת היקום הקולנועי של מארוול "דרדוויל" של שירות הסטרימינג נטפליקס, מגלם את דמותו השחקן צ'ארלי קוקס, ששב לגלם אותו בהופעת אורח בסרט "ספיידרמן: אין דרך הביתה" ובסדרה "שי-האלק: עורכת דין בשירות החוק" וישוב לגלם אותו בסדרה "דרדוויל: נולד מחדש" כחלק מהשלב החמישי של היקום הקולנועי.